کولت. آذ آذربایجانین اؤزونه مخصوص یازی طرزی و داها چوخ "ایکی سئوگی" شئیری ایله یاد ائدیلهن شاعری علی کریمین "قاییت" شعیرینی تقدیم ائدیر:
حسرتین آرایا آتدی داغ، دره،
سؤنن ایشیق اولدون، باتان سس اولدون.
قاییت، منیم گولوم، قاییت بو یئره،
ای منیم ایستییم، نه گلمز اولدون؟!
اومیدلر، آرزولار پرن-پرندیر،
غلبه تسللیدیر خاطرهلریم.
بیر حالیمی سوروش، کؤنلومو دیندیر،
آخشاملار یادیما دوشور سحریم.
قاییت، منیم گولوم، یئربیئر ائله،
دردلی سحرلری، گئجهلری سن.
چاشیب باشقا یوللا کئچیرم ائله،
دوز اؤز قایداسینجا کوچهلری سن.
قاییت، یئرینه قوی آیی، گونشی -
یئنه اولدوغو تک گؤروم حیاتی.
قاییت، گؤزوم نورو، کؤنلوم آتشی،
قاییت، سهمانا سال بو کایناتی.
azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab